
	1.
	Rīkojuma konsolidētā versija
3.3. deleģēšanas līgums ir spēkā no 2022. gada 1. janvāra līdz 2028. gada 31. decembrim;
	Iebildums (VARAM - 11.12.2025.)
Lūdzam nevis izteikt normu jaunā redakcijā, bet aizstāt vārdus un skaitļus "2025. gada 31. decembrim" ar vārdiem un skaitļiem "2028. gada 31. decembrim", ja mērķis ir pagarināt līguma termiņu. 
Piedāvātā redakcija
-
	Ņemts vērā
Skaidrojam, ka saskaņā ar Ministru kabineta 2021.gada 7.septembra noteikumu Nr.606 “Ministru kabineta kārtības rullis” 46.punktu tiesību aktu projektu sagatavošana Vienotajā tiesību aktu projektu izstrādes un saskaņošanas portālā (turpmāk – TAP portāls) tiek veikta, izmantojot TAP portāla funkcionalitāti. Ministru kabineta rīkojuma projekta 2.punktā ietvertais grozījums Ministru kabineta 2021.gada 21.decembra rīkojuma Nr.976 “Par Brīvības pieminekļa un Rīgas Brāļu kapu apsaimniekotāja noteikšanu” (turpmāk – MK rīkojums Nr.976) 3.3.apakšpunktā ir veidots atbilstoši TAP portālā publicētajiem Valsts kancelejas norādījumiem tiesību aktu lietas izstrādei un tā satura ievadei, un par to, kā veidot grozījumu projekta saturu, kas TAP portālā neparedz tehnisku iespēju aizstāt vārdus un skaitļus, bet paredz iespēju izteikt punktu jaunā redakcijā. Grozījums MK rīkojuma Nr.976 3.3.apakšpunktā TAP tika veikts minētā Ministru kabineta rīkojuma konsolidētajā versijā, aizstājot skaitli “2025” ar skaitli “2028” un ģenerējot grozījumu projektu, kā rezultātā Ministru kabineta rīkojuma projekta 2.punktā ietvertais MK rīkojuma Nr.976 3.3.apakšpunkts tika izteikts jaunā redakcijā. Vēršam uzmanību, ka saskaņā ar Ministru kabineta 2009.gada 3.februāra noteikumu Nr.108 “Normatīvo aktu projektu sagatavošanas noteikumi” 4.1 punktu, ja normatīvo aktu sagatavo TAP portālā, minēto Ministru kabineta noteikumu normas piemēro tiktāl, ciktāl tās atbilst TAP portālā iestrādātajai juridiskajai tehnikai un pieejamai funkcionalitātei.
	Rīkojuma konsolidētā versija
3.3. deleģēšanas līgums ir spēkā no 2022. gada 1. janvāra līdz 2028. gada 31. decembrim;

	2.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 11.12.2025.)
Rīkojuma projekta 2. punktā ir minēts, ka "deleģēšanas līgums ir spēkā no 2022. gada 1. janvāra līdz 2028. gada 31. decembrim". Lūdzam atbilstīgi precizēt anotācijas projektā sniegto informāciju par deleģēšanas līguma termiņu.
Piedāvātā redakcija
-
	Ņemts vērā
Atbilstoši Finanšu ministrijas priekšlikumam papildināts Ministru kabineta rīkojuma projekta anotācijas (ex-ante) 1.sadaļas “Tiesību akta projekta izstrādes nepieciešamība” 1.3.punkts “Pašreizējā situācija, problēmas un risinājumi”.
	Anotācija (ex-ante)
1.3. Pašreizējā situācija, problēmas un risinājumi

	3.
	Rīkojuma konsolidētā versija
1. Saskaņā ar Brīvības pieminekļa un Rīgas Brāļu kapu likuma 5. panta pirmo daļu, Valsts pārvaldes iekārtas likuma 40. panta pirmo un trešo daļu un Pašvaldību likuma 6. panta pirmo daļu deleģēt Rīgas valstspilsētas pašvaldībai (Rīgas valstspilsētas pašvaldības aģentūrai "Rīgas pieminekļu aģentūra") valsts pārvaldes uzdevumu – Brīvības pieminekļa un Rīgas Brāļu kapu apsaimniekošanu.
	Priekšlikums (VARAM - 11.12.2025.)
Brīvības pieminekļa un Rīgas Brāļu kapu likuma 5. panta pirmās daļas otrais teikums noteic, ka Brīvības pieminekļa un Rīgas Brāļu kapu apsaimniekotāju izvēlas publisko iepirkumu regulējošos normatīvajos aktos noteiktajā kārtībā vai deleģējot pārvaldes uzdevumus privātpersonai vai publiskai personai Valsts pārvaldes iekārtas likumā noteiktajā kārtībā.
Vēršam uzmanību, ka saskaņā ar Valsts pārvaldes iekārtas likuma 9. pantu valsts pārvalde Ministru kabineta vadībā pilda izpildvaras administratīvās funkcijas (valsts pārvaldes funkcijas), kas sastāv no atsevišķiem pārvaldes uzdevumiem un atbildības par to izpildi. Ievērojot minēto un Valsts pārvaldes iekārtas likumā noteikto, ne visas izpildvaras funkcijas ir administratīvās funkcijas. Vēršam uzmanību, ka, saglabājot, uzturot un atjaunojot teritoriju, netiek izmantota valsts vara un uz šādiem gadījumiem neattiecas Valsts pārvaldes iekārtas likumā noteiktā kārtība par pārvaldes uzdevuma deleģēšanu. Turklāt valsts pārvaldes funkcijas jeb izpildvaras administratīvās funkcijas izpildi nav iespējams vienlaikus deleģēt Valsts pārvaldes iekārtas likumā noteiktajā kārtībā un iepirkt, veicot iepirkumu.
Ievērojot minēto, aicinām rast iespēju pārskatīt tiesisko regulējumu.
Piedāvātā redakcija
-
	Ņemts vērā
Skaidrojam, ka Brīvības pieminekļa un Rīgas Brāļu kapu likuma 5.panta pirmās daļas otrais teikums tieši paredz divas alternatīvas apsaimniekotāja noteikšanai – izvēli publisko iepirkumu regulējošos normatīvajos aktos noteiktajā kārtībā vai deleģējot pārvaldes uzdevumus privātpersonai vai publiskai personai Valsts pārvaldes iekārtas likumā noteiktajā kārtībā. Tādējādi speciālais likums pats kvalificē apsaimniekošanu kā valsts pārvaldes uzdevumu un paredz deleģēšanu kā likumīgu un pieļaujamu apsaimniekošanas nodrošināšanas formu. Ministru kabineta rīkojuma projekts paredz Brīvības pieminekļa un Rīgas Brāļu kapu likumā noteikto valsts pārvaldes uzdevuma deleģēšanas iespēju, un tas neparedz vienlaicīgi gan deleģēt valsts pārvaldes uzdevumu, gan veikt iepirkumu. Līdz ar to situācija, uz kuru norādīts priekšlikumā, faktiski neveidojas.

Ņemot vērā, ka Rīgas valstspilsētas pašvaldības aģentūrai “Rīgas pieminekļu aģentūra” ir atbilstoša pieredze un nepieciešamais tehniskais nodrošinājums, lai nodrošinātu Brīvības pieminekļa un Rīgas brāļu kapu apsaimniekošanu, Nacionālā kultūras mantojuma pārvalde aicināja Brīvības pieminekļa un Rīgas Brāļu kapu padomi arī turpmākajam periodam deleģēt Rīgas valstspilsētas pašvaldības aģentūru “Rīgas pieminekļu aģentūra” kā Brīvības pieminekļa un Rīgas Brāļu kapu apsaimniekotāju. Brīvības pieminekļa un Rīgas Brāļu kapu padome 2025.gada 28.novembra sēdē nolēma atbalstīt valsts pārvaldes uzdevumu – Brīvības pieminekļa un Rīgas Brāļu kapu apsaimniekošanu – deleģēt Rīgas valstspilsētas pašvaldības aģentūrai “Rīgas pieminekļu aģentūra”.

Līdz ar to Ministru kabineta rīkojuma projektā paredzētā valsts pārvaldes uzdevuma deleģēšana atbilst Brīvības pieminekļa un Rīgas Brāļu kapu likumā un Valsts pārvaldes iekārtas likumā noteiktajam tiesiskajam regulējumam.
	Rīkojuma konsolidētā versija
1. Saskaņā ar Brīvības pieminekļa un Rīgas Brāļu kapu likuma 5. panta pirmo daļu, Valsts pārvaldes iekārtas likuma 40. panta pirmo un trešo daļu un Pašvaldību likuma 6. panta pirmo daļu deleģēt Rīgas valstspilsētas pašvaldībai (Rīgas valstspilsētas pašvaldības aģentūrai "Rīgas pieminekļu aģentūra") valsts pārvaldes uzdevumu – Brīvības pieminekļa un Rīgas Brāļu kapu apsaimniekošanu.



